C 121/6
MT
Il-Ġurnal Uffiċjali tal-Unjoni Ewropea
16.3.2022
ATTI OĦRAJN
IL-KUMMISSJONI EWROPEA Pubblikazzjoni ta’ komunikazzjoni dwar l-approvazzjoni ta’ emenda standard għall-Ispeċifikazzjoni tal-Prodott għal isem fis-settur tal-inbid, kif imsemmi fl-Artikolu 17(2) u (3) tar-Regolament Delegat tal-Kummissjoni (UE) 2019/33 (2022/C 121/05) Din il-komunikazzjoni hija ppubblikata f’konformità mal-Artikolu 17(5) tar-Regolament Delegat tal-Kummissjoni (UE) 2019/33 (1).
KOMUNIKAZZJONI TA’ EMENDA STANDARD LI TEMENDA D-DOKUMENT UNIKU
Côtes de Provence PDO-FR-A0392-AM04 Data tal-komunikazzjoni: 7 ta’ Jannar 2022 DESKRIZZJONI TAL-EMENDA APPROVATA U R-RAĠUNIJIET GĦALIHA 1.
Żona tal-irqajja’ demarkata tal-isem ġeografiku komplementari Sainte-Victoire Fl-Ispeċifikazzjoni tal-Prodott, il-Kapitolu I, it-Taqsima IV, il-punt 2 - Żona tal-irqajja’ demarkata, hija speċifikata d-data tal-approvazzjoni mill-awtorità kompetenti taż-żona tal-irqajja’ demarkata tal-isem ġeografiku komplementari Sainte-Victoire.
L-inbejjed ġejjin minn għeneb li ġej minn irqajja’ ta’ art li jinsabu fiż-żona tal-irqajja’ tal-produzzjoni kif approvata mill-kumitat nazzjonali kompetenti tal-Institut national de l’origine et de la qualité fil-laqgħa tiegħu tat-3 ta’ Ġunju 2021.
Din il-preċiżazzjoni ma taffettwax id-Dokument Uniku.
2.
Varjetajiet tal-għeneb Fl-Ispeċifikazzjoni tal-Prodott, il-Kapitolu I, it-Taqsima V, il-punt 1 - Varjetajiet tal-għeneb, tlestiet il-lista tal-varjetajiet inċidentali. — Għall-inbejjed ħomor u rożè — il-varjetajiet rousseli Rs, caladoc N, jiżdiedu sa 10 % tal-varjetajiet tal-għeneb. — il-varjetajiet agiorgitiko N, calabrese N, moschofilero Rs, verdejo B, xinomavro N huma limitati għal 5 % talvarjetajiet tal-għeneb u 10 % fit-taħlitiet.
L-ismijiet ta’ dawn il-varjetajiet ma jistgħux jidhru fuq it-tikkettar talinbejjed bid-denominazzjoni. — inbejjed bojod: tiżdied il-varjetà Verdejo B.
Din hija limitata għal 5 % tal-varjetajiet tal-għeneb u 10 % fit-taħlitiet.
L-isem ta’ din il-varjetà ma jistax jidher fuq it-tikkettar tal-inbejjed bid-denominazzjoni.
L-inklużjoni ta’ dawn il-varjetajiet hija waħda mis-soluzzjonijiet stabbiliti mid-denominazzjoni biex jiġi indirizzat it-tibdil fil-klima u t-tnaqqis tal-użu ta’ prodotti għall-protezzjoni tal-pjanti.
Dawn il-varjetajiet introdotti bħala varjetajiet sekondarji huma konformi mal-profil tal-inbejjed tad-denominazzjoni u jistgħu jadattaw għan-nixfa u għall-mard fungali.
Dawn jeħtieġu użu inqas ta’ prodotti għall-protezzjoni tal-pjanti.
Dan id-Dokument Uniku huwa komplut fil-punt “varjetajiet sekondarji tal-għeneb tal-inbid”.
(1) ĠU L 9, 11.1.2019, p. 2.